كشف مولاي حفيظ العلمي، وزير الصناعة والتجارة والاقتصاد الأخضر والرقمي، عن تفاصيل مثيرة بخصوص كيفاش المغرب حقق معجزة في تصنيع الكمامات لي ولاو دبا ف جميع الصيدليات. وأفاد حفيظ العلمي، قبل قليل بلجنة المالية خلال لقاء مخصص بدراسة والتصويت على مشروع قانون رقم20 .27 بسن أحكام خاصة تتعلق بسير أشغال أجهزة إدارة شركات المساهمة وكيفيات إنعقاد جمعياتها العامة خلال مدة سريان حالة الطوارىء الصحية، أن المغرب تمكن لحدود أمس من إنتاج ما يقارب 82 مليون كمامة. وأكد المتحدث أن المغرب دبا غادي يوصل ف انتاج الكمامات لـ6 مليون كمامة فاليوم، وحاليا كيدخوا تجهيزات جديدة باش نزيدو ف الانتاج. وقال :”مبقاش مشكل ف الكمامات”، مضيفا :”غانبداو نصدرو حيث ولينا ف الوفرة”. وقال حفيظ العلمي بلي :” جلالة الملك محمد السادس قرر باش مايتباعوش الكمامات بثمن غالي”، حيث ان الثمن ديال التصنيع وصل لأزيد من 1 درهم، ويقدر يوصل ثمن البيع لأكثر من درهم ونصف . وكشف حفيظ العلمي أنه تم تصنيع الكمامات في المغرب لي دول مقدروش يصايبوهم، بالقول :” هادي أربع سنوات منعنا الميكات في اطار برنامج زيرو ميكات”، مضيفا أن هاد المعامل لي كتصنع لينا الميكات ولاو صنعو الاكياس”، موضحا ” واشتغلنا مع هاد الشركات لي عندهم معامل لي كيصنعو الاكياس”. وتابع :”هاد الشركات عندم ماكينات وطلبناهم يغيرو منتوجاتهم للكمامات وخدمو معانا 17 شركة”، مضيفا “بعد التصنيع، وقعنا ف مشكل التوزيع”. وقال مولاي حفيظ :”القلب ديال الاقتصاد وقف باش نحافظو على الصحة ديال المغاربة”. وتابع :”درت قرار ديالي، مالين الحليب، هوما لي كيوصلو الكمامات، طلبناهم، دخلناهم مجانا، وكلاو العصاو وتضربو الكاميونات وتضربو شيفورات ديالهم، بسبب غياب الكمامات””، مضيفا :رغم ذلك صبرو معانا وتكرفصو معانا وكلاو العصا معانا وصرفو فلوسهم”. وتابع :”من بعد بدينا نشتغلو مع الصيدليات، متفقناش وجوج اسابيع باش وصلنا لاتفاق باش الصيدليات يوزعهم”. وحسب الوزير دبا كاينا الوفرة ديال الكمامات، وشاطو ليهم. 
الوزير العلمي: نتجنا 82 مليون كمامة..وسيدنا مبغاش يتباعو الكمامات غالين للمغاربة